  Туспуктэм: Руслан Нуриахметов Наталия Сильвестрова 2023-тӥ арын «Беронтэм полк» ужрад дышем форматэн уз ортчы. Сыӵе пумкылъян кышкытлыклэсь утиськон вылысь кутӥзы. Со сярысь ужрадэз радъясьёс «ВКонтакте» мерлыко вотэсысь огинын ивортӥзы. Геройёсты буре вайыны мукет пӧртэм амалъёсын луоз. Ветеранлэсь туспуктэмзэ дӥськут яке бейдж вылэ интыяны, мерлыко вотэсъёсын аватарез геройлэн туспуктэменыз воштыны но соос сярысь #нашБессмертныйполк хештеген вераны ӵекто. «Быронтэм полк» онлайн но ортчоз. Отчы пыриськон понна ветеранлэсь туспуктэмзэ сайтэ 30-тӥ оштолэзёзь келяно. Со сяна, геройлэсь туспуктэмзэ машиналэн бер яке бер урдэс укноосаз поныны луоз. Но одно ик чаклано, туспуктэмъёс машинаез нуллӥсьлы котыр адӟыны медаз люкетэ. Пусъём, 2022-тӥ арын «Беронтэм полк» шествие Ижкарын 50 сюрс пала адями пыриськиз, нош оглом Удмуртиын - 87 сюрслэсь трос. Тодэ вайытом, 17-тӥ оштолэзе «Вормон поезд» Ижкар – Балезино чугун сюрес вылтӥ ортчиз. Ватсалом, Ижкарын хор Вормон нуналэ калык кырӟалоз. Тегъёс: Удмуртия Быронтэмполк  